UPA สอบผ่าน “ISO 9001” การันตีระบบบริหารคุณภาพตามมาตรฐานสากล
UPA สอบผ่าน “ISO 9001” การันตีระบบบริหารคุณภาพตามมาตรฐานสากล
UPA สอบผ่าน “ISO 9001” การันตีระบบบริหารคุณภาพตามมาตรฐานสากล
28 ต.ค. 2562

ดร.สมพรต สาระโกเศศ รองประธานเจ้าหน้าที่บริหาร บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA เปิดเผยว่า บริษัทฯได้ใบรับรองระบบบริหารงานคุณภาพ ตามมาตรฐาน ISO 9001:2015 จาก คณะกรรมการพัฒนาระบบบริหารคุณภาพ ISO  ซึ่งเป็นการจัดวางระบบบริหารงานเพื่อการประกันคุณภาพ ทำให้เชื่อมั่นได้ว่ากระบวนการต่างๆ ได้รับการควบคุมและสามารถตรวจสอบได้ โดยผ่านระบบที่ระบุขั้นตอนและวิธีการทำงาน เพื่อให้มั่นใจว่าบุคลากรในองค์กรรู้หน้าที่ความรับผิดชอบและขั้นตอนต่างๆ ในการปฏิบัติงาน
สำหรับ ISO 9001: 2015 เป็นมาตรฐานคุณภาพที่ทั่วโลกให้การยอมรับร่วมกัน ซึ่งบริษัทฯเล็งเห็นถึงความสำคัญของการนำระบบมาตรฐานคุณภาพนี้มาใช้ในการบริหารจัดการภายในองค์กร โดยมีเป้าหมายเพื่อกำหนดมาตรฐานในการทำงานและปรับปรุงคุณภาพของธุรกิจ อีกทั้งเพิ่มความพึงพอใจและความน่าเชื่อถือให้กับลูกค้า รวมไปถึงการเพิ่มศักยภาพในการแข่งขันและเปิดโอกาสทางธุรกิจสู่ตลาดใหม่ๆอีกด้วย
“การรับรองมาตรฐานในครั้งนี้ ช่วยให้เกิดการปรับปรุงการบริการอย่างต่อเนื่อง และสามารถนำการบริหารจัดการความเสี่ยงขององค์กรมาใช้ได้อย่างมีประสิทธิภาพ เพื่อสร้างศักยภาพ และพัฒนาขีดความสามารถขององค์กรสำหรับการแข่งขันในระดับสากลต่อไป” ดร.สมพรต กล่าว